問大冶長老乞桃花茶栽東坡
作者：蘇軾
朝代：宋

paragraphs: 周詩記荼苦，茗飲出近世。
初緣厭粱肉，假此雪昏滯。
嗟我五畝園，桑麥苦蒙翳。
不令寸地閑，更乞茶子蓺。
饑寒未知免，已作太飽計。
庶將通有無，農末不相戾。
春來凍地裂，紫筍森已銳。
牛羊煩呵叱，筐筥未敢睨。
江南老道人，齒髮日夜逝。
他年雪堂品，空記桃花裔。